Fram kemur á listanum að eignir Síldarvinnslunnar séu 59.484.531 þúsundir króna og eigið fé 38.851.660 þúsundir króna eða 65,3% . Þegar fyrirtæki eru skoðuð eftir landshlutum kemur fram að 35 fyrirtæki eru framúrskarandi á Austurlandi og þar er Síldarvinnslan í fyrsta sæti . Síldarvinnslan hf. er í dag eitt af stærstu og öflugustu sjávarútvegsfyrirtækjum landsins og byggir starfsemin á yfir 60 ára reynslu í fiskvinnslu og útgerð . Fyrirtækið er það stærsta á Íslandi í veiðum og vinnslu á uppsjávarfiski og stærsti framleiðandi á fiskimjöli og lýsi á Íslandi .